# Annie M.G. Schmidt

### Fra Wikipedia, den frie encyklopedi

Anna Maria Geertruida (Annie M.G.) Schmidt (født 20. mai 1911 i Kapelle, død 21. mai 1995 i Amsterdam) var en nederlandsk dikter og forfatterinne.

## [rediger] Biografi

Annie M.G. Schmidt ble født i Kapelle på halvøyen Zuid-Beveland i den nederlandske provinsen Zeeland. Hun skrev vers, sanger, bøker, teaterstykker, musicals og radio- og fjernsynsdrama. I begynnelsen av hennes yrkesaktive liv arbeidet hun som bibliotekar i Amsterdam og Vlissingen. Fra 1946 gikk hun over til å arbeide som researcher, og senere redaktør for den Amsterdam-baserte avisen Het Parool. Hun forble i denne jobben frem til 1958.

Fra 1946 til 1958 var hun medlem av kabaretgruppen De inktvis (no. blekkspruten) sammen med andre kjente medarbeidere fra avisen. Fiep Westendorp som illustrerte alle bøkene om Jip og Janneke (ned. Jip en Janneke) var en god venn av henne. Mange av diktene tonesatte komponisten Harry Bannink i nært samarbeid med henne.

Dagen etter at hun fylte 84 år, begikk hun selvmord. Hun ble begravet på gravplassen Zorgvlied i Amsterdam.

I 2002 ble biografien Anna (skrevet av Annejet van der Zijl) utgitt i Nederland.

## [rediger] Kjent i Norge

- Totto i tittuttårnet (ned. Pluk van de Petteflet)
- Kattepiken (ned. Minoes, film: Operasjon mjau)
- Den flyvende elevator (ned. Abeltje)
- Jip og Janneke (ned. Jip en Janneke)

## [rediger] Priser

- 1957: «Pris for beste nederlandske barnebok» (Wiplala)
- 1964: «Barne- og ungdomslitteraturprisen fra den Nederlandske stat» for hele hennes oeuvre
- 1971: «Den nederlandske bokhandlerforeningens Zilveren Griffel» (sølvgriffel) for Kattepiken
- 1972: «Den nederlandske bokhandlerforeningens Zilveren Griffel» (sølvgriffel) for Totto i tittuttårnet
- 1974: «Edmond Hustinxprisen for teaterforfattere» for hennes hele teateroeuvre
- 1981: «Den nederlandske bokhandlerforeningens Gouden Griffel» (gullgriffel) for Otje
- 1981: «Cestoda-prisen» (en årlig pris for forfattere som bruker det nederlandske språket i sin fulle bredde) for hennes hele oeuvre
- 1987: «Constantijn Huygensprisen» for hele hennes oeuvre
- 1988: H.C. Andersen-prisen
- 1988: «Publikumspris for den nederlandske boken» for hennes dikt og vers
- 1991: «Publikumspris for den nederlandske boken» for hennes barne- og ungdomsbøker
- 1996: «Venz-Barnebokpris» for Beestenboel

## [rediger] Ekstern lenke

- www.annie-mg.com (engelsk)

Hentet fra «http://no.wikipedia.org../../../a/n/n/Annie_M.G._Schmidt_f017.html»

Kategorier: Nederlandske forfattere | Nederlandske barnebokforfattere

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Nederlands